અન્ય એક વરિષ્ઠ મહિલાએ મિડ-ડે LOCALને જણાવ્યું હતું કે ‘રસ્તા પર સતત ટ્રાફિક હોય છે અને ફુટપાથ આ લોકોથી રોકાયેલી છે તો અમે ક્યાંથી ચાલીએ. અહીંથી આડેધડ રિક્ષાઓ પસાર થતી હોય છે ત્યારે જો જરા પણ ધ્યાન ચૂકી જવાય તો રિક્ષા પગ પરથી પસાર થઈ જતાં ટાઇમ નથી લાગતો. ફુટપાથ પર રહેતા લોકોને કારણે અમે ફુટપાથનો ઉપયોગ જ નથી કરી શકતા. આખી ફુટપાથ ભરેલી છે. વાહનો રસ્તા પરથી પસાર થતાં હોય છે ત્યારે અમારે પણ ફરજિયાતપણે વાહનોની વચ્ચેથી ચાલવું પડે છે. એક બાજુ વાહનો પાર્ક થયેલાં હોય છે તો બીજી બાજુ ફેરિયાઓ હોય છે. રાહદારીઓને તો ચાલવા માટે માંડ જગ્યા મળે છે. આ રસ્તા પરથી પસાર થવું ખરેખર ખૂબ ત્રાસદાયક છે.’